I de senere uavbrutte kriger under Ludvig XIV ervervet han seg en enestående krigserfaring, idet han deltok i 140 slag og trefninger og til dels selv ledet 53 beleiringer, men aldri et forsvar. Vauban var i sin tid den fremste ekspert innen fortifikasjon, og hadde et praktisk blikk kombinert med bred erfaring fra både bygging av festninger og beleiring av disse, samt åpen strid. Han bygget 33 festninger og utbedret mer enn 300.